**บทที่ 3**

**การวิเคราะห์ข้อมูล**

**3.1 ข้อมูลปริมาณฝนและปริมาณน้ำท่า**


**3.1.1 ปริมาณฝน**


ได้ทำการรวบรวมข้อมูลปริมาณฝนรายเดือนในบริเวณพื้นที่ศึกษาทุ่งบางกุ้งที่อยู่ใกล้เคียง จำนวน 5 สถานี คือ สถานีลาดชะโด สถานีกุฎี สถานีโผงเผง สถานีคลองตานึ่ง และสถานีประตูน้ำเจ้าเจ็ด ซึ่งมีข้อมูลต่อเนื่อง 34 ปี ตั้งแต่ปี 2526 – 2560 สำหรับการคำนวณปริมาณฝนเฉลี่ยในพื้นที่ทุ่งบางกุ้งได้ใช้วิธีเฉลี่ยทางคณิตศาสตร์ (Arithmetic-Mean Method) โดยคัดเลือกสถานีวัดน้ำฝนที่มีค่าปริมาณน้ำฝนไม่แตกต่างจากปริมาณฝนเฉลี่ยมากนัก สถานีวัดน้ำฝนกระจายอย่างสม่ำเสมอทั่วบริเวณพื้นที่ และเนื่องจากบริเวณทุ่งบางกุ้งไม่มีอิทธิพลของแนวเขตภูเขาที่จะส่งผลทำให้ฝนตกไม่สม่ำเสมอในพื้นที่ สรุปปริมาณน้ำฝนมีจำนวนมากในพื้นที่ช่วงเดือนสิงหาคมถึงเดือนตุลาคม 110.4 – 146.7 มิลลิเมตร รายละเอียดแสดงดังใน**ตาราง**

หน่วย: มิลลิเมตร

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **ม.ค.** | **ก.พ.** | **มี.ค.** | **เม.ย.** | **พ.ค.** | **มิ.ย.** | **ก.ค.** | **ส.ค.** | **ก.ย.** | **ต.ค.** | **พ.ย.** | **ธ.ค.** | **รวมทั้งปี** |
| 18.9 | 25.9 | 35.1 | 57.9 | 106.4 | 82.6 | 80.3 | 110.4 | 198.7 | 146.7 | 37.2 | 14.6 | 914.7 |

ปริมาณฝนตกในพื้นที่รายวัน ติดตามจากเวปไซต์ของโครงการจัดหาเครือข่ายสถานีฝนอัตโนมัติ สำนักพัฒนาอุตุนิยมวิทยา





**3.1.2 ปริมาณน้ำท่า**

ได้ทำการรวบรวมข้อมูลปริมาณน้ำท่าบริเวณพื้นที่บางกุ้ง จำนวน 4 สถานี คือ สถานีประตูระบายน้ำบางกุ้ง สถานีประตูระบายน้ำกุฎี สถานีประตูระบายน้ำคลองตานึ่ง และสถานีประตูระบายน้ำวัดใบบัว ซึ่งมีข้อมูลต่อเนื่อง 13 ปี ตั้งแต่ปี 2548– 2560 รายละเอียดของข้อมูลดังแสดงใน**ตาราง**

|  |  |  |
| --- | --- | --- |
| **ชื่อสถานี** | **ปริมาณน้ำ (ลบ.ม./วินาที)** | **วันที่สูงสุด** |
| ประตูระบายน้ำบางกุ้ง | 13.15 | 18 กันยายน 2549 |
| ประตูระบายน้ำกุฎี | 49.32 | 21 พฤศจิกายน 2556 |
| ประตูระบายน้ำคลองตานึ่ง | 41.17 | 3 ธันวาคม 2560 |
| ประตูระบายน้ำวัดใบบัว | 30.99 | 12 ธันวาคม 2560 |

**3.2 การประเมินการใช้พื้นที่ลุ่มต่ำเพื่อการบริหารจัดการน้ำหลาก**

3.2.1 แนวคิดและหลักการการตัดยอดน้ำ

โดยธรรมชาติลำน้ำสายหลักต่างๆเช่นแม่น้ำยม แม่น้ำเจ้าพระยา แม่น้ำน่าน เป็นต้น ในช่วงฤดูน้ำหลากจะมีน้ำในลุ่มน้ำสาขาของแม่น้ำไหลลงมารวมกันในแม่น้ำสายหลักจำนวนมากจนเกินความจุของแม่น้ำที่จะรองรับให้น้ำผ่านได้ทั้งหมด เป็นช่วงระยะเวลาสั้นๆหรือเวลานานนั้นขึ้นอยู่กับปริมาณน้ำฝนที่ตกในลุ่มน้ำและปริมาณน้ำที่สะสมอยู่เดิม ปริมาณน้ำส่วนเกินจำนวนนี้จะล้นตลิ่ง 2 ฝั่งแม่น้ำ เข้าท่วมพื้นที่ลุ่มต่ำต่างๆตลอด2ริมฝั่งแม่น้ำที่แม่น้ำไหลผ่าน สร้างความอุดมสมบูรณ์ให้กับพื้นที่ราบลุ่มปากแม่น้ำในอดีตที่ผ่านมา แต่ปัจจุบันมีการสร้างบ้านแปลงเมือง เปลี่ยนพื้นที่การเกษตรเป็นที่อยู่อาศัย ปรับเปลี่ยนชนิดพืช ปรับเปลี่ยนพันธุ์พืชและกรรมวิธีการปลูกพืช มีการใช้การคมนาคมทางบกมากกว่าการคมนาคมทางน้ำ เลิกใช้เรือในการสัญจรเปลี่ยนเป็นการใช้รถยนต์แทน ทำให้เหตุการณ์น้ำท่วมสองริมฝั่งแม่น้ำกลายเป็นการสร้างความเดือดร้อนให้กับประชาชนมากมายใหญ่หลวงในปัจจุบัน

เนื่องจากชาวนามักถูกน้ำหลากเข้าท่วมนาข้าวที่กำลังจะเก็บเกี่ยวผลผลิตได้ในปลายฤดูฝนเสียหายอยู่เสมอ และภาครัฐเองก็ไม่มีเครื่องมืออุปกรณ์พอที่จะเก็บกักหรือขนย้ายถ่ายเทปริมาณน้ำส่วนเกินนี้ไปไว้ที่อื่นได้ มีเพียงการบริหารน้ำให้ผ่อนหนักเป็นเบา จำเป็นต้องยอมให้ท่วมพื้นที่แล้วทำการเยียวยาตลอดมาเช่นกัน ดังนั้นการน้อมนำแนวทางตามแนวพระราชดำรัสตามหลักการของโครงการแก้มลิงมาปรับใช้ในลักษณะของการเอื้อผลประโยชน์ซึ่งกันและกันระหว่างชาวนาและภาครัฐ โดยการขอใช้พื้นที่ที่ลุ่มต่ำที่มักถูกน้ำท่วมประจำเป็นพื้นที่รองระบายน้ำส่วนเกินจากแม่น้ำจำนวนหนึ่งมาเก็บไว้ตอนช่วงที่มีน้ำหลากสูงสุดแล้วระบายออกตอนที่น้ำลด โดยไม่ต้องมีค่าชดเชยแต่ภาครัฐจะส่งน้ำให้ทำการเพาะปลูกก่อนเพื่อให้ทำกาเก็บเกี่ยวได้ก่อนที่น้ำจะหลากมาท่วม

เงื่อนไขและหลักการคือ

1) เป็นพื้นที่ลุ่มต่ำน้ำท่วมประจำ

2) เป็นพื้นที่ปิดล้อมเก็บน้ำได้ มีแนวเขตแข็งแรง

3) ไม่ท่วมหมู่บ้าน ชุมชนส่วนใหญ่

4) ไม่ท่วมเส้นทางสัญจรในท้องถิ่น

5) มีทางระบายน้ำเข้า-ออกได้

6) กรมชลประทานมีน้ำต้นทุนเพียงพอให้ในปีนั้น

7) กรมชลประทานสามารถลำเลียงน้ำไปทำการเพาะปลูกก่อนได้โดยไม่เกิดการสูญหายระหว่างทาง

**3.2.2 การเตรียมความพร้อมของทุ่งบางกุ้งในการตัดยอดน้ำ**

ก่อนการดำเนินการตามนโยบายระบายน้ำเข้าพื้นที่ทุ่งบางกุ้งจำเป็นต้องมีการเตรียมการในด้านต่างๆ เพื่อให้ประสบความสำเร็จตามเป้าหมายที่วางไว้ เริ่มตั้งแต่ก่อนดำเนินการ ได้แก่การรวบรวมข้อมูลพื้นฐานในบริเวณพื้นที่ ทั้งในทางด้านวิศวกรรมและการสร้างการรับรู้กับประชาชนในพื้นที่ เพื่อให้เกิดความเข้าใจการบริหารจัดการน้ำ และลดปัญหาความขัดแย้ง

**1)** การสำรวจอาคารชลประทาน ความพร้อมใช้งานของอาคารชลประทานต่างๆ ได้แก่ ประตูระบายน้ำ ช่องทางระบายน้ำเข้าออกจากทุ่ง คันกั้นน้ำ เป็นต้น .ในช่วงก่อนถึงฤดูน้ำหลากปี 2560 โครงการฯมหาราช ได้มีการสำรวจความพร้อมของอาคารชลประทาน สิ่งกีดขวางทางน้ำ เร่งแก้ไขอาคารที่ชำรุด เพื่อใช้ในภารกิจบริหารจัดการปริมาณน้ำที่จะหลากเข้ามาในพื้นที่ ทั้งนี้พื้นที่ลุ่มต่ำทุ่งบางกุ้งส่วนใหญ่อยู่ในความรับผิดชอบของฝ่ายส่งน้ำและบำรุงรักษาที่ 6 โครงการส่งน้ำและบำรุงรักษามหาราช ซึ่งผลการสำรวจพบว่าอาคารชลประทานมีความพร้อมในการใช้งาน ทั้งนี้มีอาคารชลประทานที่ทำหน้าที่ระบายน้ำเข้าออกทุ่งบางกุ้งประตูระบายน้ำจำนวน 1 แห่งคือ ปตร.บางกุ้ง

|  |  |
| --- | --- |
| D:\3.รวม รูป\ปตร.บางกุ้ง\19289.jpg | D:\3.รวม รูป\ปตร.บางกุ้ง\24806.jpg |
| ปตร.บางกุ้ง จัดระบายน้ำเข้า และจุดระบายน้ำออก | จุดวัดระดับน้ำ |

2) ความพร้อมด้านบุคลากร มีการจัดประชุมเจ้าหน้าที่ชลประทาน เพื่อสร้างความเข้าใจในการปฏิบัติหน้าที่ การกำหนดแผนการปฏิบัติงานให้สอดคล้องกับสถานการณ์ ทั้งนี้ ยังได้เตรียมความพร้อมของเครื่องมือ เช่น เครื่องสูบน้ำ รถขุด รถบรรทุกน้ำ กระสอบทราย สำหรับใช้ในกรณีฉุกเฉิน เพื่อให้สามารถแก้ไขปัญหาได้ทันท่วงที การประสานงานกับหน่วยงานที่เกี่ยวข้องทั้งในภาครัฐและเอกชน เพื่อให้การดำเนินการเป็นไปอย่างมีประสิทธิภาพ





3) **การประชาสัมพันธ์** สร้างการรับรู้ความเข้าใจในการบริหารจัดการน้ำในพื้นที่ลุ่มต่ำทุ่งบางกุ้ง โดยการให้เจ้าหน้าที่กรมชลประทานลงพื้นที่พบปะกับประชาชน เพื่อประชาสัมพันธ์แผนการบริหารจัดการน้ำในพื้นที่ลุ่มต่ำ ในการบวนการนี้จะมีทั้งการเข้าพบปะผู้นำท้องถิ่น และการพบปะประชาชนในพื้นที่ เพื่อชี้แจงแผนในการบริหารจัดการน้ำในพื้นที่ลุ่มต่ำ ให้เกิดความเข้าใจในทุกระดับ



**3.2.3 แผนและผลการระบายน้ำเข้าพื้นที่ลุ่มต่ำทุ่งบางกุ้ง ปี 2560**

หลังปรับปฏิทินการเพาะปลูกเริ่มเพาะปลูกตั้งแต่เดือนพฤษภาคม และเก็บเกี่ยวแล้วเสร็จก่อนเดือนสิงหาคม เพื่อเตรียมพื้นที่รับปริมาณน้ำหลากจากแม่น้ำสายหลัก ลุ่มน้ำสาขา และปริมาณฝนตกในพื้นที่ เพื่อควบคุมปริมาณน้ำในแม่น้ำเจ้าพระยาไม่ให้เกิดผลกระทบในพื้นที่ด้านท้าย ควบคุมระดับน้ำในพื้นที่ลุ่มต่ำทุ่งบางกุ้งไม่ให้กระทบต่อการดำเนินชีวิตประจำวัน และการสัญจรของราษฎรในพื้นที่

แผนระบายน้ำเข้าทุ่งลุ่มน้ำเจ้าพระยาตอนล่าง (พื้นที่ตั้งแต่จังหวัดนครสวรรค์ลงไป) เริ่มระบายน้ำเข้าทุ่งตั้งแต่วันที่ 25 กันยายน 2560 ระบายน้ำเข้าทุ่งผ่านระบบชลประทานฝั่งซ้ายและฝั่งขวา และระบายน้ำที่เหลือผ่านท้ายเขื่อนเจ้าพระยา โดยมีกระบวนการสร้างการรับรู้และยินยอมจากประชาชนในพื้นที่ ตลอดจนจังหวัดให้ความเห็นชอบ มีเส้นทางระบายน้ำเข้าทุ่ง จำนวน 12 ทุ่ง

ทุ่งบางกุ้งมีพื้นที่ระบายน้ำทั้งหมด 33,750 ไร่ เป็นพื้นที่ทำนาซึ่งเป็นพื้นที่เป้าหมายที่ใช้เป็นแก้มลิงธรรมชาติ 17,000 ไร่ สามารถรองระบายน้ำได้ 27 ล้าน ลบ.ม. ที่ความลึกน้ำเฉลี่ย 1.00 ม.- 1.50 ม. โดยจะเป็นระดับน้ำที่จะไม่ส่งผลกระทบต่อประชาชนและเส้นทางการสัญจรทั้งสายรองและสายหลัก



**การระบายน้ำเข้าทุ่งบางกุ้ง**

การระบายน้ำเข้าทุ่งบางกุ้ง โดยระบายน้ำผ่านอาคารชลประทาน 4 แห่ง คือ

1) ประตูระบายน้ำบางกุ้ง ตั้งอยู่ริมแม่น้ำเจ้าพระยา บานขนาด กว้าง 4.00 เมตร สูง 7.00 เมตร อัตราการระบายน้ำ 3.20 ล้าน ลบ.ม./วัน อัตราการระบายน้ำ 25 ลบ.ม./วินาที

2) ท่อระบายน้ำปลายคลองส่งน้ำ 1 ขวา ขนาดเส้นผ่านศูนย์กลาง 0.60 เมตร อัตราการระบายน้ำ 0.07 ล้าน ลบ.ม./วัน

3) ท่อระบายน้ำปลายคลองส่งน้ำ 1 ซ้าย 1 ขวา ขนาดเส้นผ่านศูนย์กลาง 0.60 เมตร อัตราการระบายน้ำ 0.07 ล้าน ลบ.ม./วัน

4) ท่อส่งน้ำเข้านา ณ จุดต่างๆ ของคลองชัยนาท-อยุธยา

กำหนดแผนการระบายน้ำ ในปริมาณ 27 ล้าน ลบ.ม. ตั้งแต่วันที่ 25 กันยายน พ.ศ. 2560 จนถึงวันที่ 25 ตุลาคม พ.ศ.2560 ระยะเวลา 30 วัน โดยมีน้ำค้างทุ่ง ณ วันที่ 24 กันยายน พ.ศ. 2560 อยู่แล้ว 10 ล้าน ลบ.ม. คิดเป็นความสูงระดับน้ำเฉลี่ย 0.30 โดยปริมาณน้ำเต็มศักยภาพการระบายน้ำ ณ วันที่ 8 ตุลาคม พ.ศ. 2560 มีระดับน้ำเฉลี่ยอยู่ที่ +4.00 ม.

ผลการระบายน้ำเข้าทุ่งบางกุ้ง

เริ่มระบายน้ำตั้งแต่วันที่ 25 กันยายน – 22 พฤศจิกายน 2560 ปริมาณน้ำในทุ่ง ณ วันที่ 1 พฤศจิกายน 2560 มีจำนวน 38.8 ล้านลูกบาศก์เมตร และปริมาณน้ำยังคงไหลเข้าทุ่งบางกุ้งอย่างต่อเนื่อง สาเหตุจากมีฝนตกในพื้นที่ช่วงวันที่ 17-22 พฤศจิกายน 2560 ซึ่งปริมาณน้ำไหลเข้าทุ่ง ฯ สูงสุด จำนวน 8.18 ล้าน ลบ.ม. ทำให้มีปริมาณน้ำสูงสุดไหลเข้าทุ่งบางกุ้ง 49 ล้าน ลบ.ม. ณ วันที่ 22 พฤศจิกายน 2560 ระดับน้ำที่ต้องการเก็บกักในทุ่งบางกุ้ง อยู่ที่ +3.90 ม.รทก. ซึ่งเป็นเกณฑ์ที่ประชาชนหมู่บ้านทับน้ำยอมรับได้ และเมื่อระดับน้ำอยู่ที่ +4.30 ม.รทก. ส่งผลทำให้เกิดน้ำล้นข้ามถนนบางแห่ง และหมู่บ้านในตำบลทับน้ำจะเกิดน้ำท่วม

ปริมาณน้ำผ่านอาคารเข้าทุ่งรายวัน (ระดับพื้นดินเฉลี่ย +2.50 ม.รทก.)

|  |  |  |  |  |  |
| --- | --- | --- | --- | --- | --- |
| **วันที่** | **พื้นที่** | **จุดรับ** | **น้ำสูงเฉลี่ย ปัจจุบัน** | **ปริมาณน้ำเข้าตั้งแต่** | **รวมน้ำในทุ่ง** |
| **(ไร่)** | **(เมตร)** | **26-ก.ย.60 (ล้าน ลบ.ม.)** | **(ล้าน ลบ.ม.)** |
| 5-ต.ค.-60 | 17,000 | ปตร.บางกุ้ง | 0.8 | 2.76 | 23.95 |
| 6-ต.ค.-60 | 17,000 | ปตร.บางกุ้ง | 0.8 | 3.44 | 24.64 |
| 7-ต.ค.-60 | 17,000 | ปตร.บางกุ้ง | 0.8 | 3.78 | 24.98 |
| 8-ต.ค.-60 | 17,000 | ปตร.บางกุ้ง | 0.8 | 4.13 | 25.33 |
| 9-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 10-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 11-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 12-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 13-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 14-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 15-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 16-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 17-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 18-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 19-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 20-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 21-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 22-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 23-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 24-ต.ค.-60 | 17,000 | ปตร.บางกุ้ง | 1.0 | 5.79 | 27 |
| 25-ต.ค.-60 | 17,000 | ปตร.บางกุ้ง | 1.0 | 5.79 | 27 |

**3.2.4 แผนและผลการระบายน้ำออกจากพื้นที่ลุ่มต่ำทุ่งบางกุ้ง ปี 2560**

กรมชลประทานวางแผนทยอยระบายน้ำออกจากทุ่ง พื้นที่ลุ่มต่ำลุ่มน้ำเจ้าพระยา จำนวน 13 ทุ่ง ตั้งแต่วันที่ 1 พฤศจิกายน 2560 ถึงต้นเดือนมกราคม 2561 โดยคงเหลือน้ำในทุ่งไว้เพื่อเตรียมแปลง ทำให้เกษตรกรสามารถทำการเพาะปลูกพืชฤดูแล้งทันเวลาตามแผน และข้อตกลงที่ได้สร้างการรับรู้กับประชาชนในพื้นที่ของแต่ละทุ่งไว้ มีรายละเอียด ดังแสดงในตาราง



การระบายน้ำออกจากทุ่งบางกุ้ง

การระบายน้ำออกจากทุ่งบางกุ้ง โดยระบายน้ำผ่านอาคารชลประทาน 2 แห่ง คือ

1) ประตูระบายน้ำบางกุ้ง ตั้งอยู่ริมแม่น้ำเจ้าพระยา บานขนาด กว้าง 4.00 เมตร สูง 7.00 เมตร จำนวน 1 บาน อัตราการระบายน้ำ 25 ลบ.ม./วินาที ระบายน้ำ 3.20 ล้าน ลบ.ม./วัน

2) ท่อระบายน้ำหางกระเบนเหนือ ขนาด 2.00 x 2.00 เมตร อัตราการระบายน้ำ 0.45 ล้าน ลบ.ม./วัน

แผนการระบายน้ำออกจากทุ่งบางกุ้ง วันละ 1.81 ล้านลูกบาศก์เมตร เป็นจำนวน 16 วัน และต้องมีน้ำสำหรับเตรียมแปลง ประมาณ 8.1 ล้านลูกบาศก์เมตร

ผลการระบายน้ำออกจากทุ่งบางกุ้ง


เริ่มระบายน้ำออกจากทุ่งตามแผนกรมชลประทาน วันที่ 18 พฤศจิกายน 2560 โดยมีน้ำค้างทุ่ง ณ วันที่ 17 พฤศจิกายน 2560 คิดเป็นความสูงเฉลี่ย +4.00 ม. ระบายน้ำออกอัตราวันละ 0.85 – 4.00 ล้าน ลบ.ม. และเริ่มระบายน้ำออกจากพื้นที่อีกครั้งหนึ่ง เมื่อวันที่ 24 พฤศจิกายน - 13 ธันวาคม 2560 (จำนวน 20 วัน) และวันที่ 13 ธันวาคม 2560 ปริมาณน้ำในทุ่งบางกุ้ง 7.0 ล้านลูกบาศก์เมตร เป็นปริมาณน้ำที่ต้องการใช้ในการเตรียมแปลงปลูกข้าวนาปรังต่อไป จึงหยุดการระบายน้ำออกจากทุ่งไว้เท่านี้

| **วันที่** | **รวมปริมาณน้ำเข้าทุ่ง (ล้าน ลบ.ม.)** | **รวมปริมาณน้ำออกจากทุ่ง (ล้าน ลบ.ม.)** | **ระดับความสูงน้ำเฉลี่ย (ม.)** | **ปริมาณน้ำในทุ่ง (ล้าน ลบ.ม.)** | **แนวโน้ม \*\*** | **แตกต่างจากเมื่อวาน (ล้าน ลบ.ม.)** | **หมายเหตุ** |
| --- | --- | --- | --- | --- | --- | --- | --- |
| 1 พฤศจิกายน 2017 | 0 | 0 | 1.43 | 38.8 | ทรงตัว |  |  |
| 2 พฤศจิกายน 2017 | 0 | 0 | 1.43 | 38.8 | ทรงตัว | 0 |  |
| 3 พฤศจิกายน 2017 | 0 | 0 | 1.43 | 38.8 | ทรงตัว | 0 |  |
| 4 พฤศจิกายน 2017 | 0.37 | 0 | 1.44 | 39.17 | เพิ่มขึ้น | 0.37 |  |
| 5 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 6 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 7 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 8 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 9 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 10 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 11 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 12 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 13 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 14 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 15 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 16 พฤศจิกายน 2017 | 0 | 0 | 1.44 | 39.17 | ทรงตัว | 0 |  |
| 17 พฤศจิกายน 2017 | 0.27 | 0 | 1.45 | 39.44 | เพิ่มขึ้น | 0.27 |  |
| 18 พฤศจิกายน 2017 | 0.27 | 0 | 1.46 | 39.71 | เพิ่มขึ้น | 0.27 |  |
| 19 พฤศจิกายน 2017 | 0.55 | 0 | 1.48 | 40.26 | เพิ่มขึ้น | 0.55 |  |
| 20 พฤศจิกายน 2017 | 0.28 | 0 | 1.49 | 40.54 | เพิ่มขึ้น | 0.28 |  |
| 21 พฤศจิกายน 2017 | 0.28 | 0 | 1.5 | 40.82 | เพิ่มขึ้น | 0.28 |  |
| 22 พฤศจิกายน 2017 | 8.18 | 0 | 1.8 | 49 | เพิ่มขึ้น | 8.18 |  |
| 23 พฤศจิกายน 2017 | 0 | 0 | 1.8 | 49 | ทรงตัว | 0 |  |
| 24 พฤศจิกายน 2017 | 0 | 0.85 | 1.77 | 48.15 | ลดลง | 0.85 |  |
| 25 พฤศจิกายน 2017 | 0 | 1.15 | 1.7 | 47 | ลดลง | 1.15 |  |
| 26 พฤศจิกายน 2017 | 0 | 1.15 | 1.67 | 45.85 | ลดลง | 1.15 |  |
| 27 พฤศจิกายน 2017 | 0 | 1.15 | 1.6 | 44.7 | ลดลง | 1.15 |  |
| 28 พฤศจิกายน 2017 | 0 | 2.25 | 1.49 | 42.45 | ลดลง | 2.25 |  |
| 29 พฤศจิกายน 2017 | 0 | 1.95 | 1.4 | 40.5 | ลดลง | 2.25 |  |
| 30 พฤศจิกายน 2017 | 0 | 2.45 | 1.29 | 38.05 | ลดลง | 2.45 |  |
| 1 ธันวาคม 2017 | 0 | 2 | 1.19 | 36.05 | ลดลง | 2.45 |  |
| 2 ธันวาคม 2017 | 0 | 2.25 | 1.09 | 33.8 | ลดลง | 2.25 |  |
| 3 ธันวาคม 2017 | 0 | 2.25 | 0.99 | 31.55 | ลดลง | 2.25 |  |
| 4 ธันวาคม 2017 | 0 | 2 | 0.89 | 29.55 | ลดลง | 2 |  |
| 5 ธันวาคม 2017 | 0 | 2 | 0.79 | 27.55 | ลดลง | 2 |  |
| 6 ธันวาคม 2017 | 0 | 1.88 | 0.7 | 25.67 | ลดลง | 1.88 |  |
| 7 ธันวาคม 2017 | 0 | 1.85 | 0.61 | 23.82 | ลดลง | 1.85 |  |
| 8 ธันวาคม 2017 | 0 | 1.3 | 0.54 | 22.52 | ลดลง | 1.3 |  |
| 9 ธันวาคม 2017 | 0 | 2.5 | 0.44 | 20.02 | ลดลง | 2.5 |  |
| 10 ธันวาคม 2017 | 0 | 2.5 | 0.34 | 17.52 | ลดลง | 2.5 |  |
| 11 ธันวาคม 2017 | 0 | 4 | 0.22 | 13.52 | ลดลง | 4 |  |
| 12 ธันวาคม 2017 | 0 | 4 | 0.1 | 9.52 | ลดลง | 4 |  |
| 13 ธันวาคม 2017 | 0 | 2.52 | 0.09 | 7 | ทรงตััว | 2.52 | เข้าสู่ภาวะปกติแล้ว |
| 14 ธันวาคม 2017 | 0 | 0 | 0.09 | 7 | ทรงตััว | 0 | เข้าสู่ภาวะปกติแล้ว |

**3.3 การประเมินระดับ ขอบเขตและความจุ ของทุ่งบางกุ้ง**


ในระหว่างที่ดำเนินการระบายน้ำเข้าทุ่งบางกุ้ง สำนักสำรวจวิศวกรรมและธรณีวิทยา ได้ส่งเจ้าหน้าที่ออกไปดำเนินการสำรวจแนวเขตที่ได้รับผลกระทบจากน้ำท่วม พร้อมกับทำการสำรวจระดับทุ่งบางกุ้งและคันกั้นน้ำที่ใช้เป็นแนวเขตทุ่งระบายน้ำไปพร้อมกัน โดยอ้างอิงกับแนวขอบเขตเดิมที่ได้เตรียมการตั้งแต่ก่อนเริ่มโครงการ พบว่ามีแนวเขตแตกต่างกันเล็กน้อยโดยไม่มีนัยสำคัญต่อการเก็บน้ำ


****





ค่าระดับที่ได้จากการสำรวจพบว่ามีความสอดคล้องใกล้เคียงกับระดับที่กำหนดไว้เดิม โดยที่ไม่มีความจำเป็นต้องแก้ไข อย่างไรก็ตามจะมีผลต่อปริมาณความจุที่อาจจะเพิ่มมากขึ้น

ทุ่งบางกุ้ง มีคลองระบายน้ำสายใหญ่มหาราช 3 เป็นคลองระบายน้ำสายหลักของทุ่งบางกุ้ง ความยาวคลอง 25.48 กม. บริเวณปลายคลองมี ปตร.บางกุ้ง ควบคุมการระบายน้ำของทุ่งบางกุ้งออกจากพื้นที่สู่แม่น้ำเจ้าพระยา ซึ่งปตร.บางกุ้งมีระดับเก็บกัก ปกติที่ +4.00 ม.รทก. คิดเป็นปริมาณน้ำเก็บกัก 122.23 ล้าน ลบ.ม. หากพิจารณความจุสูงสุดของทุ่งบางกุ้งให้ถูกจำกัดโดยสันบานปตร.บางกุ้ง พบว่าสามารถเก็บกักได้สูงสุด +5.30 ม.รทก. คิดเป็นปริมาณน้ำเก็บกัก 289.34 ล้าน ลบ.ม.





****

****


**3.5 การประเมินอาคารระบายน้ำเข้า-ออกของทุ่งบางกุ้ง**

จากการดำเนินงานที่ผ่านมาพบว่าอาคารระบายน้ำเข้าหรือออกจากพื้นที่ทุ่งบางกุ้งมีทางระบายน้ำเข้าออกทุ่ง โดยระบายน้ำผ่านอาคารชลประทาน 2 แห่ง คือ

1) ประตูระบายน้ำบางกุ้ง ตั้งอยู่ริมแม่น้ำเจ้าพระยา บานขนาด กว้าง 4.00 เมตร สูง 7.00 เมตร มีระดับเก็บกักที่ + 4.00 ม.รทก. ความสามารถระบายน้ำผ่านได้สูงสุด 25 ลบ.ม.ต่อ วินาที อัตราการระบายน้ำ 3.20 ล้าน ลบ.ม./วัน

2) ท่อระบายน้ำหางกระเบนเหนือ ขนาด 2.00 x 2.00 เมตร อัตราการระบายน้ำ 0.45 ล้าน ลบ.ม./วัน

จากแผนการระบายน้ำที่ต้องการรับเข้าพื้นที่ 27 ล้านลูกบาศก์เมตร ในเวลา 30 วัน ระบายน้ำออกจากทุ่งบางกุ้ง วันละ 1.81 ล้านลูกบาศก์เมตร เป็นจำนวน 16 วัน สามารถดำเนินการได้โดยไม่มีปัญหาแต่อย่างใด

****

**3.6 ปัญหาการนำน้ำเข้าพื้นที่ลุ่มต่ำทุ่งบางกุ้ง**

1) ถนนสัญจรในทุ่ง มีน้ำล้นข้ามถนน 3 แห่ง คือ

- ถนนหลังคันคลองระบาย ใหญ่มหาราช 3 ที่ กม. 16 ถึง 25+800

- ถนนหลังคันคลองระบาย 2 ขวา มหาราช 3

- ถนนหลังคันคลอง 1 ซ้าย 1 ขวา

2) หลังจากน้ำล้นข้ามถนน ส่งผลกระทบต่อหมู่บ้านในตำบลทับน้ำ อำเภอบางปะหัน จังหวัดพระนครศรีอยุธยา เกิดน้ำท่วมขัง

3) เกิดความขัดแย้งในการระบายน้ำออกจากทุ่ง ระหว่างตำบล

สืบเนื่องจากเกษตรกรในตำบลทับน้ำ อำเภอบางปะหัน จังหวัดพระนครศรีอยุธยา (พื้นที่ตอนบน) ไม่มีการทำข้าวนาปีและต้องระบายน้ำออกจากทุ่งบางกุ้งให้เร็วขึ้น เพื่อทำการเพาะปลูกพืชฤดูแล้ง เช่น ปลูกมันเทศ เผือก ฯลฯ ซึ่งเป็นการสร้างรายได้ในช่วงเดือนธันวาคม – มกราคม ตามนโยบายของกระทรวงเกษตรและสหกรณ์ แต่เกษตรกรในตำบลบ้านกุ่ม อำเภอบางบาล จังหวัดพระนครศรีอยุธยา (พื้นที่ตอนล่าง) เพาะปลูกข้าวนาปีต้องการเก็บกักระดับน้ำไว้ในช่วงข้าวตั้งท้องออกรวง หากระบายน้ำออกจากทุ่งในตำบลทับน้ำ จะส่งผลกระทบต่อระดับน้ำเก็บกักของทุ่งฯ ในตำบลบ้านกุ่มลดลงไปด้วย จึงทำให้เกิดการขัดแย้งของเกษตรกรในพื้นที่

การแก้ไขปัญหาดังกล่าว โดยรองผู้ว่าราชการจังหวัดพระนครศรีอยุธยาและนายอำเภอบางปะหัน นัดคุยและยินยอมเห็นด้วยกับการเก็บกักระดับน้ำในทุ่งบางกุ้ง อยู่ที่ระดับ + 3.60 ม.รทก. เพื่อการปลูกข้าวนาปี และหล่อเลี้ยงน้ำและระบายน้ำให้ระดับน้ำในทุ่งลดลงได้ถึง + 3.50 ถึง +3.60 ม.รทก. เพื่อให้พื้นที่ตำบลทับน้ำสามารถปลูกมันเทศ เผือกได้ และพื้นที่ปลูกข้าวนาปีในตำบลบ้านกุ่ม ไม่เกิดผลกระทบเสียหาย

นอกจากนี้ ยังมีพื้นที่ระหว่างตำบลที่เกิดความขัดแย้งดังกล่าว อีก 1 พื้นที่ คือ ตำบลพุทเลา อำเภอบางปะหัน จังหวัดพระนครศรีอยุธยา (พื้นที่ตอนบน) กับตำบลบ้านใหม่ อำเภอเมืองพระนครศรีอยุธยา จังหวัดพระนครศรีอยุธยา (พื้นที่ตอนล่าง)

4) เนื่องจากจากกรณีที่ระดับน้ำในแม่น้ำเจ้าพระยาสูงขึ้นส่งผลให้ระดับน้ำไหลข้ามสันบาน ประตูระบายน้ำบางกุ้งเกินศักยภาพ

5) สภาพการใช้พื้นที่เปลี่ยนแปลงไปจากอดีต จากการปลูกข้าวเปลี่ยนเป็นอย่างอื่นส่งผลให้พื้นที่ระบายน้ำในทุ่งลดลง

6) สภาพอาคารชลประทานชำรุดทรุดโทรมไม่สามารถป้องกันการระบายน้ำเข้าทุ่งส่งผลให้ปริมาณน้ำที่เข้าทุ่งเกินกว่าเกณฑ์ที่กำหนดไว้และกระทบต่อประชาชน

7) องค์การปกครองส่วนท้องถิ่นไม่เข้าใจและไม่ถ่ายทอดข้อมูลถึงนโยบายที่ตั้งไว้ให้กับประชาชนในพื้นที่

8) ประชาชนไม่ทราบและไม่เข้าใจถึงสาเหตุของการเปลี่ยนแปลงกำหนดการตามนโยบายที่แท้จริง

**ปัญหาการระบายน้ำออกจากพื้นที่ลุ่มต่ำทุ่งบางกุ้ง**

1) การระบายน้ำออกจากพื้นที่ลุ่มต่ำทุ่งบางกุ้งคือการระบายน้ำลงสู่แม่น้ำเจ้าพระยา หากระดับในแม่น้ำมีระดับสูงกว่าระดับน้ำในทุ่งจะส่งผลให้ไม่สามารถทำการระบายน้ำออกได้และส่งผลต่อรอบการเพาะปลูกรอบต่อไป

2) ประชาชนที่อยู่ริมแม่น้ำน้อยขาดความเข้าใจในการระบายน้ำออกจากพื้นที่ลุ่มต่ำทุ่งบางกุ้ง ทำให้เกิดความขัดแย้งหลังจากมีการระบายออกจากทุ่ง

3) ในช่วงการระบายน้ำออกหากยังมีน้ำจากพื้นที่ด้านบนระบายลงมาอย่างต่อเนื่องจะส่งผลให้การระบายน้ำออกจากพื้นที่ระบายน้ำล่าช้ากว่ากำหนด

**ปัญหาการบริหารจัดการน้ำ**

1) เป็นฝ่ายส่งน้ำที่อยู่ด้านท้ายของแม่น้ำและต้องรองรับจากพื้นที่ด้านบน ทำให้การบริหารจัดการน้ำต้องได้รับข้อมูลและตัวเลขที่เป็นข้อเท็จจริง เพื่อใช้ในการบริหารจัดการน้ำได้ โดยการคำนวณสมดุลน้ำในพื้นที่ซึ่งจะส่งผลให้สามารถใช้นำให้เกิดประสิทธิภาพสูงสุด

2) ประตูระบายน้ำบางกุ้ง มีระดับสันบานอยู่ที่ +5.30 ม.รทก.ระดับน้ำสูงสุดด้านท้ายปี 2560 อยู่ที่ +6.00 ม.รทก. ทำให้ไม่สามารถป้องกันน้ำจากแม่น้ำเจ้าพระยาที่ไหลเข้ามา ทำให้ได้รับความเดือดร้อนยิ่งขึ้นไปอีก

**4 การบริหารจัดการเชิงบูรณาการทำงานร่วมกับหน่วยงานที่เกี่ยวข้อง**

**4.1 ก่อนการระบายน้ำเข้าทุ่ง**

- โครงการเปิดน้ำเข้านา ปล่อยปลาเข้าทุ่ง เป็นโครงการเพิ่มปริมาณสัตว์น้ำให้กับทุ่งนาที่ได้รับการกำหนดให้เป็นแก้มลิงเพื่อระบายน้ำในช่วงน้ำหลาก ภายใต้การบูรณาการของ จังหวัดพระนครศรีอยุธยา กรมประมง กรมชลประทาน กระทรวงเกษตรและสหกรณ์ ซึ่งกรมชลประทานจะจัดสรรน้ำ และจัดส่งน้ำให้เกษตรกรในพื้นที่เป้าหมายให้เพียงพอในการปลูกข้าว ตามระบบการปลูกข้าวเหลื่อมเวลาและทันกำหนดระยะเวลาการปลูก โดยกำหนดห้วงเวลาตามแผนให้เกษตรกรปลูกข้าวต้นเดือนพฤษภาคม และเก็บเกี่ยวให้แล้วเสร็จไม่เกิน 15 กันยายนของทุกปี หลังจากนั้นจะใช้พื้นที่นาหลังเก็บเกี่ยวแล้วเสร็จเป็นทุ่งระบายน้ำ เพื่อกระจายน้ำเข้าทุ่งประมาณ 3 เดือน ในระหว่างนี้กรมประมงก็จะปล่อยสัตว์น้ำจืดลงสู่ทุ่ง เพื่อให้เกษตรกรได้ทำการประมงสร้างอาชีพเสริมในระหว่างรอการเพาะปลูกช่วงต่อไป

**4.2 หลังการระบายน้ำเข้าทุ่ง**

- โครงการอุดหนุนปัจจัยการผลิตเพื่อช่วยเหลือเกษตรกรในพื้นที่ลุ่มต่ำ ภายใต้การบูรณาการของ กรมส่งเสริมการเกษตร กรมการข้าว และกรมชลประทาน กระทรวงเกษตรและสหกรณ์ ในการช่วยเหลือเกษตรกรในพื้นที่โครงการปรับเปลี่ยนระบบผลิตข้าวในพื้นที่ลุ่มต่ำ ดังนี้

1) สนับสนุนเมล็ดพันธุ์ข้าวนาปี ไร่ละ 5 กิโลกรัม พื้นที่ 1.41 ล้านไร่ จำนวน 7,075 ตัน

2) มาตรการเสริมอื่น ๆ

- โครงการภายใต้แผนการผลิตและการตลาดข้าวครบวงจร 2 โครงการ ได้แก่ 1) โครงการส่งเสริมการปลูกพืชหลากหลาย ฤดูนาปรัง ปี 2561 พื้นที่เป้าหมาย 150,000 ไร่ 2) โครงการปลูกพืชปุ๋ยสด ฤดูนาปรัง ปี 2561 พื้นที่เป้าหมาย 200,000 ไร่ มติคณะรัฐมนตรีเมื่อวันที่ 11 กรกฎาคม 2560

- โครงการภายใต้มาตรการรักษาเสถียรภาพสินค้าเกษตรและรายได้เกษตรกร 1 โครงการ คือ โครงการส่งเสริมการปลูกข้าวโพดเลี้ยงสัตว์ฤดูแล้งหลังนา ปี 2560/61 พื้นที่เป้าหมาย 700,000 ไร่ มติคณะรัฐมนตรี เมื่อวันที่ 26 กันยายน 2560

- โครงการปลูกพืชอาหารสัตว์ช่วยเหลือเกษตรกรในพื้นที่ลุ่มต่ำ โดยส่งเสริมปลูกข้าวโพดพร้อมฝักสำหรับใช้เลี้ยงสัตว์ พร้อมสนับสนุนปัจจัยการผลิตและรับซื้อผลผลิต พื้นที่ 25,000 ไร่

**4.3 การมีส่วนร่วมของทุกภาคส่วนตามแนวทางประชารัฐในการบริหารจัดการพื้นที่ลุ่มต่ำ ทุ่งบางกุ้ง**

หน่วยงานที่บูรณาการร่วมดำเนินการบริหารจัดการพื้นที่ลุ่มต่ำ ทุ่งบางกุ้ง ประกอบด้วยหลายหน่วยงาน นับตั้งแต่กรมชลประทาน กรมประมง กรมส่งเสริมการเกษตร กรมปศุสัตว์ กองทัพบก ผู้นำท้องถิ่น องค์กรปกครองส่วนท้องถิ่น รวมทั้งผู้แทนเกษตรกรในพื้นที่ดำเนินการ ดังนั้นการทำงานจึงแบ่งบทบาทหน้าที่กันอย่างชัดเจน ส่งผลให้เกษตรกรสามารถเก็บเกี่ยวผลผลิตได้ทันก่อนน้ำหลาก และผลผลิตที่ได้มีความชื้นต่ำจึงทำให้ได้ราคาข้าวสูงถึงเกวียนละประมาณ 7,500 บาท สามารถลดต้นทุนการผลิต ประชาชนมีรายได้เสริมจากช่วงน้ำหลากจากการประมง การทำเครื่องมือจับปลา และการแปรรูปอาหาร เป็นต้น โครงการนี้จึงทำให้เกษตรกร และประชาชนในพื้นที่เกิดความเชื่อมั่น

การดำเนินโครงการบริหารจัดการพื้นที่ลุ่มต่ำ ทุ่งบางกุ้ง ในปี 2560 เป็นการดำเนินการในการป้องกันปัญหาอุทกภัย โดยเน้นการแก้ปัญหาตามความต้องการและความร่วมมือของเกษตรกรในพื้นที่และหน่วยงานรัฐ ตามแนวทางประชารัฐ โดยบริหารจัดการน้ำแบบชุมชนมีส่วนร่วมให้สอดคล้องกับวิถีชีวิตของเกษตรกร รักษาระดับน้ำในทุ่งไม่ให้กระทบต่อการสัญจรไปมา และการดำเนินชีวิตประจำวันของประชาชน เกษตรกรสามารถเพาะปลูกได้ตามปกติเมื่อระบายน้ำในทุ่งแล้ว ซึ่งมีกระบวนการสร้างการรับรู้ความเข้าใจ มีการประชุมเพื่อชี้แจงการดำเนินโครงการ และเงื่อนไขการใช้พื้นที่ลุ่มต่ำ ให้ส่วนราชการ ประชาชน รวมทั้งสื่อมวลชนทราบอย่างต่อเนื่อง โดยบทบาทหน้าที่ของหน่วยงานและเกษตรกรที่เข้าร่วมโครงการ ประกอบด้วย

**กรมชลประทาน** : มีหน้าที่วางแผนการส่งน้ำตามรายละเอียดข้างต้น โดยพิจารณาจัดลำดับให้พื้นที่ลุ่มต่ำได้ปลูกข้าวก่อน แจ้งข่าวประชาสัมพันธ์โดยการจัดตั้งกลุ่มไลน์เพื่อกระจายข่าว ลงพื้นที่จัดประชุม/ประชาคม ประสานงานกับผู้นำและหน่วยงานส่วนท้องถิ่นให้มีความรู้ความเข้าใจเป้าหมายและขั้นตอนการดำเนินการของโครงการ โดยเฉพาะให้ทราบถึงการปรับเปลี่ยนปฏิทินการส่งน้ำให้เร็วขึ้น ความเข้าใจเรื่องระดับน้ำของประตูระบายน้ำ การทำงานต่างๆ ของรัฐบาล และควบคุมการส่งน้ำให้เป็นไปตามแผน เพื่อไปอธิบายต่อให้ชาวบ้านรับรู้ นอกจากนี้กรมชลประทานยังตรวจสอบความพร้อมของอาคารชลประทาน/คลอง/วัชพืช และเข้าช่วยเหลือเกษตรกรที่เดือดร้อน เช่น สนับสนุนเครื่องสูบน้ำ เครื่องจักร และน้ำมัน เป็นต้น

**กรมประมง** : ให้ข้อมูลการเพาะเลี้ยง กฎหมายการประมง ประชาสัมพันธ์ ส่งเสริมอาชีพประมง และปล่อยพันธุ์ปลา

**กรมส่งเสริมการเกษตร** : โดยเกษตรอำเภอและเกษตรตำบลเป็นผู้ดูแลเกษตรกรทั้งระบบ ตั้งแต่เริ่มต้นเพาะปลูก ปลูกข้าวช่วงไหน ประชาสัมพันธ์ในเรื่องของพันธุ์ข้าวให้เหมาะกับพื้นที่ ราคาข้าว หาพืชปลูกทดแทน ประสานงานให้ความรู้เกษตรกร รายงานขึ้นทะเบียนเกษตร เพื่อช่วยเหลือเกษตรกรในกรณีต่างๆ รายงานผลดำเนินงาน รวมทั้งร่วมประชุมกับเกษตรกรและหน่วยงานต่างๆ ทุกอาทิตย์

**กรมปศุสัตว์** : ส่งเสริมการเลี้ยงสัตว์เสริมรายได้ การอพยพสัตว์ไปในที่ปลอดภัยในช่วงหน่วงน้ำ ให้ความรู้ถึงผลกระทบของน้ำท่วมต่อสัตว์

**กรมการข้าว :** จัดหาพันธุ์ข้าวที่เหมาะสมกับพื้นที่ และห้วงเวลาการเพาะปลูก

**กรมพัฒนาที่ดิน :** การบำรุง การตรวจสอบความเหมาะสมดินที่เหมาะกับการเพาะปลูก และการบำบัดน้ำเสียในช่วงหน่วงน้ำ

**หน่วยงานทหาร** : มีหน้าที่ให้การสนับสนุนทุกฝ่าย ในการกำกับดูแล ควบคุม คลี่คลายข้อผิดพลาดในการบริหารจัดการ ประชาสัมพันธ์ เข้าไปมีส่วนร่วมควบคุมความสงบเรียบร้อย และประสานงานหน่วยงานต่างๆ

**ฝ่ายท้องถิ่น** : การเตรียมความพร้อมพื้นที่เป็นอย่างไร น้ำจะมาเมื่อไหร่ จะได้สื่อสารกันถูกในระดับชุมชน สร้างความเข้าใจให้ชาวบ้านและเกษตรกร เราใช้เวทีย่อยให้เกษตรกรรับทราบในระดับหมู่บ้านลงรายละเอียดปลีกย่อยให้ชาวบ้านทราบ และสนับสนุนกระสอบทราย

**ผู้นำชุมชน** : คอยติดต่อประสานงานกับประมง ปศุสัตว์ เกษตรอำเภอ เรื่องการขึ้นทะเบียน สร้างการมีส่วนร่วมกับชลประทานและเกษตร ร่วมประชุม ติดตาม และนำไปชี้แจงให้กับเกษตรกรได้เข้าใจ

**ฝ่ายปกครอง** : เป็นผู้ประสานงานระหว่างชาวบ้าน ทหาร และชลประทาน มีการจัดตั้งศูนย์ประสานงาน เพื่อแก้ไขปัญหาในพื้นที่ ส่วนใหญ่ใช้วิธีโทรศัพท์หรือไลน์

**กรมอุตุนิยมวิทยา :** รายงานสภาพภูมิอากาศ การคาดการณ์รายสัปดาห์

**กระทรวงสาธารณสุข :** ดูแลเรื่องสุขภาพ ด้านสุขอนามัย และโรคภัยที่มาจากน้ำท่วม

**กรมประชาสัมพันธ์ :** ให้ข้อมูลข่าวสาร และสร้างความเข้าใจต่อประชาชน และเกษตรกร

**เกษตรกร** : ช่วยแจ้งข่าวสารเมื่อมีการเปิด - ปิดน้ำ ช่วยแจ้งข่าวสารให้พื้นที่นาข้างเคียงทราบ ทำตามแผนที่วางไว้ เช่น เปลี่ยนพันธุ์ข้าวให้เหมาะสม และเพาะปลูกตรงตามกำหนด