**บทที่ 2**

**ข้อมูลเบื้องต้นที่เกี่ยวข้องกับการประเมิน**

**2.1 สภาพทั่วไปทุ่งพระยาบรรลือ**

ทุ่งพระยาบรรลือเป็นพื้นที่ชลประทานของโครงการส่งน้ำและบำรุงรักษาพระยาบรรลือ มีพื้นที่ชลประทานทั้งหมด 77,000ไร่ พื้นที่ส่วนใหญ่กลายเป็นพื้นที่เศรษฐกิจเขตเมืองและนิคมอุตสาหกรรม จึงไม่เหมาะจะใช้เป็นพื้นที่ทุ่งรองรับน้ำ สมามารถใช้เป็นเพียงทางระบายน้ำผ่านไปสู่พื้นที่อื่นๆ ต่อเนื่องไปออกสู่ทะเลอ่าวไทยต่อไป มีคลองและแม่น้ำล้อมรอบ

รูปที่ 1 แผนที่และขอบเขตพื้นที่ทุ่งพระยาบรรลือ

**2.2 ข้อมูลพื้นที่ศึกษา**

**2.2.1 สภาพภูมิประเทศ**

พื้นที่ลุ่มต่ำทุ่งทุ่งพระยาบรรลือ

ทิศเหนือ คลองพระยาบรรลือ

ทิศตะวันออก แม่น้ำเจ้าพระยา (มีคลองธรรมชาติรับน้ำลงสู่แม่น้ำเจ้าพระยา)

ทิศตะวันตก แม่น้ำท่าจีน (สถานีสูบน้ำพระยาบรรลือ)

ทิศใต้ คลองพระพิมล (ปตร.ปลายคลองขุนศรี)

**2.2.2 สภาพลำน้ำ/แหล่งน้ำ**

ทุ่งพระยาบรรลือมีพื้นที่รับน้ำทั้งหมด 77,000 ไร่ ไม่สามารถใช้เป็นทุ่งรับน้ำได้ ใช้ได้เพียงคลองระบายน้ำ เนื่องจากส่วนใหญ่ในพื้นที่เป็นนิคมอุตสาหกรรม โดยคลองที่ใช้เป็นคลองระบายน้ำ คือ คลองพระยาบรรลือ ซึ่งมีประสิทธิภาพระบายน้ำสูงสุดที่ 100 ลูกบาศก์เมตรต่อวินาที มีระดับคลองลึกเฉลี่ยที่ 1 เมตร เนื่องจากพื้นที่บางจุดในทุ่งมีระดับที่ต่ำทำให้มีน้ำเอ่อล้นคันคลอง โดยทางโครงการส่งน้ำและบำรุงรักษาพระยาบรรลือได้ทำการช่วยเหลือเบื้องต้นโดยใช้กระสอบทรายหนุนให้ระดับของคันคลองมีความสูงเพิ่มขึ้น

ทุ่งพระยาบันลือเป็นทุ่งที่อยู่ทางตอนล่างของทุ่งเจ้าเจ็ด เป็นพื้นที่รับน้ำผ่านจากทุ่งเจ้าเจ็ด เพื่อระบายลงสู่แม่น้ำท่าจีนที่สถานีสูบน้ำพระยาบรรลือ และยังรับน้ำจากโครงการส่งน้ำและบำรุงรักษาพระพิมล เนื่องจากโครงการส่งน้ำและบำรุงรักษาพระพิมล มีปริมาณของน้ำแม่น้ำท่าจีนเอ่อล้น